नळेगाव
हे एक महाराष्ट्रातील लातूर जिल्ह्यातील चाकुर तालुक्यातील गाव आहे.हे उदगीर  पासून ३० किलोमीटर वर वसलेले आहे.लातूर आणि उदगीर पासून या गावचे समान अंतर आहे.

जलव्यवस्थापन 
या गावाला लागूनच एक मोठा असा " शिवपुर तलाव " आहे.या तलावाला वर्षभर पाणी राहते.हा तलाव या गावाजवळील एकूण ९ गावांना लागून आहे.या तलावाच्या पाण्याचा पुरवठा लातूर, उदगीर आणि आसपासच्या गावांना होतो.

बाजारपेठ 
इथे दर मंगळवारी पशुंचा बाजार भरतो.या बाजारात आसपासच्या गावांतून, तालुक्यातून, जिल्ह्यातून आणि कर्नाटक राज्यातील काही व्यापारी बाजार करण्यासाठी येतात.हा बाजार संपूर्ण लातूर जिल्ह्यात आणि आणि मराठवाड्यात प्रसिद्ध आहे.हा बाजारात प्रामुख्याने बकरी आणि शेळी विकली जातात.

प्रशासन  
या गावाची लोकसंख्या ६०० ते १०,००० च्या मध्ये असल्यामुळे इथे ग्रामपंचायत अस्तित्वात आहे.या ग्रामपंचायतीच्या सदस्यांची संख्या १७ आहे. नळेगाव हे चाकुर तालुक्यातील गाव असल्यामुळे इथे चाकूरची  पंचायत समिती आहे.हे गाव या वर्तमान काळात नगर पंचायत होण्याच्या दिशेकडे वळत आहे.